cyanic-selkie/wikianc huggingface dataset:
Paskutinis tango Paryžiuje
Siužetas
Paryžiuje susitinka Jis ir Ji. Jis – 45-erių amerikietis, neseniai praradęs žmoną ir dar neišsivaduojantis iš depresijos. Ji – dvigubai jaunesnė ekscentriška studentė. Jų romanas galėjo būti trumpalaikis, tačiau kuo toliau, tuo jų santykiai darosi vis sudėtingesni. Ji nori pastovumo ir labiau apibrėžtų santykių, todėl, norėdamas ją išlaikyti, jis turi pasikeisti. Jausdamas, kad aistra gesta, Jis pradeda pasakoti apie save ir tokiu būdu griauna Jos iliuzijas. Supratusi, kad jai tai tebuvo trumpalaikis susižavėjimas, Ji nusprendžia viską nutraukti, tačiau Jis nesutinka. Galiausiai Ji pasako Jam savo vardą, tuo pačiu metu paleisdama į jį kulką…
Rafael Broetto
Rafaelis Broeto (g. 1990 m. rugpjūčio 18 d.) – Brazilijos futbolininkas, vartininkas.
Turi Brazilijos ir Portugalijos pilietybes. Žaidė Lietuvoje, atstotovavo FC Stumbras ir FK Panevėžys.
Karjera
Žaidė įvairiuose klubuose Brazilijoje ir Portugalijoje.
FC Stumbras
2016 m. atstovavo Stumbrui. A lygoje sužaidė 17 rungtynių ir praleido 32 įvarčius.
Maritimo
Po to atstovavo Portugalijos Marítimo ekipai, tačiau pagiridinėje komandoje nesužaidė nė vienerių rungtynių.
Varzim
Po to sekė Varzim SC. Šio klubo sudėtyje pasirodė penkis kartus.
2019 m.
2019 m. vasarą tapo FK Panevėžys nariu. Debiutavo 2019 m. rugpjūčio 3 d. XVIII (18) turo rungtynėse prieš FK Kauno Žalgiris, kurios baigėsi lygiosiomis 2:2. Vos atvykęs tapo pagrindiniu vartininku ir A lygoje sužaidė 15 rungtynių. Ekipa 2019 m. užėmė penktą vietą A lygoje. Po sezono sutartis su futbolininku baigėsi, tačiau buvo pratęsta dar dviem sezonams. (Iki 2021 m. sezono pabaigos.)
2021 m.
2021 m. kovo 7 d. rungtynėse prieš Marijampolės „Sūduvą“ R. Broetto patyrė traumą ir 35-ąją minutę buvo pakeistas. Jo vietą užėmė Šarūnas Jurevičius. Tai buvo vienintelės rungtynės 2021 m. A lygoje.
2021 m. gruodžio mėn su žaidėju buvo pratęsta sutartis.
2022 m.
2022 m. kovo 6 d. žaidė A lygos rungtynėse prieš „Riterių“ klubą.
2022 m. gruodžio 16 d. pranešta, kad žaidėjas palieka klubą.
Statistika
Spalvų reikšmės:
Louis Sachar
Biografija
1976 m. baigė Kalifornijos universitetą Berklyje. Jį baigęs dirbo sandėlyje, o naktimis ėmė rašyti, tapusią populiaria, trijų knygų seriją „Sideways Stories From Wayside School“. 1980 m. baigė teisės studijas Kalifornijos universitete. Parašė daugiau nei dvidešimt knygų, tarp jų – ″Šunys nemoka pasakoti anekdotų″, ″Duobės″, ″Berniukas mergaičių tualete″ ir kitų. Už savo kūrybą yra gavęs septyniolika vaikų literatūros premijų. Gyvena Teksaso valstijoje su žmona ir dukra. 1998 m. laimėjo National Book Award premiją.
Agnė Ramanauskaitė
Agnė Ramanauskaitė (g. 1981 m. vasario 1 d. Kaune) – Lietuvos šokėja, šiuolaikinio šokio atlikėja, Gyčio Ivanausko teatro aktorė.
Biografija
Nuo ketverių metų lankė šokio pamokas išraiškos šokio kolektyve „Sonata“, Kaune. Klasikiniam baletui netiko dėl fizinių duomenų. Vienerius metus lankė akrobatinį rokenrolą, tapo Lietuvos čempione. Modernų šokį pasirinko dėl jo suteikiamos didesnės laisvės saviraiškai ir kūrybai, ne vien „sausam“ judesių atlikimui, o ir jų įprasminimo. Po vidurinės mokyklos stojo į Jono Vaitkaus renkamą dramos aktorių kursą, tačiau nebuvo priimta. Į Vilnių persikėlė, kai aktorių-šokėjų kursą kartu su Jonu Vaitkumi rinko iš Kauno kilusi choreografė Aira Naginevičiūtė. 2003–2007 metais Lietuvos muzikos ir teatro akademijos Teatro ir kino fakultete baigė vaidybos bakalauro (šiuolaikinis šokis), 2009 metais – teatro magistro studijas.
Baigė įvairius seminarus. Šiuolaikinio šokio pamokas lankė Kaune (pedagogas: Tamar Rogoff), Taline (pedagogai: Mark Taylor ir Gerry Houlhan, JAV). Šiuolaikinio šokio technikos mokėsi Rygoje (pedagogas Olga Zitluhina, Latvija), Vilniuje (pedagogas T. Baganova, Rusija). Lankė Afro šokio pamokas LMTA Vilniuje (pedagogas: G.Acogny, Prancūzija), Modernaus šokio ir baleto pamokas LMTA Vilniuje, (pedagogai: M.Cohan ir P.Suzel, JAV); Šiuolaikinio šokio ir džiazo šokio pamokas LMTA Vilniuje (pedagogai: Marija Saivosalmi ir Andrius Katinas, Suomija). Baigti festivalio “Naujasis Baltijos šokis” seminarai Vilniuje (pedagogai: H. Stremiecka, Lenkija, ir Prancūzijos konservatorijos studentai “Junior ballet”). Mokėsi Suzukio technikos (pedagogė V. Grabštaitė), šiuolaikinio šokio praktikos Danijos teatro ir šokio aukštojoje mokykloje „TEATER SKOLEN“, Kopenhaga (Danija).
Spektakliuose šoka nuo 1996 metų. Šokio pedagogė, dėsto pradinukams. Yra keleto šokio spektaklių choreografė. Treniruočių studijos „STIMULUS“ Vilniuje šiuolaikinio šokio mankštos mokytoja.
Šokiui būdinga ryški, charakteringa kūno plastika. Jos ir kolegų, kurso draugų – Pauliaus Tamolės ir Manto Stabačinsko – spektaklis Menų spaustuvėje „Contemporary?“ Auksinį scenos kryžių gavo kaip Metų scenos meno reiškinys.
Šiuolaikinio šokio asociacijos narė.
Vaidmenys
2010 m. Šokio spektaklis „Dialogai“ (choreografija Brigita Urbietytė ir Agnė Ramanauskaitė)
2010 m. Šokio opera „NO AI DI“ (choreografija E. Vizbaraitė – Vaičiulienė)
2009 m. Šokio spektaklis „Premjera“ (choreografija Sanja Tropp Fruhwald ir Gytis Ivanauskas), Gyčio Ivanausko teatras
2009 m. Šokio spektaklis „Stotys“ (choreog. Lois Taylor (DB))
2008 m. Gaetano Donizetti opera „Meilės eliksyras“ NOBT (rež. Oskaras Koršunovas, choreografė Edita Stundytė)
2008 m. „Du vargšai rumunai, kalbantys LT“, Audronio Liugos produkcija (rež. Agnius Jankevičius)
2008 m. Anesteziologiniai pasakojimai „Poliklinika“, Menų spaustuvė (rež. A. Jankevičius)
2007 m. Šokio spektaklis „EGO ir ID“ (choreog. A. Naginevičiūtė), Vilnius
2007 m. Christopho Wilibaldo Glucko opera „Orfėjas ir Euridikė“, NOIBT (rež. J. Jurašas, choreog. V. Grabštaitė)
2006 m. Šokio spektaklis „Otelas“, Anželikos Cholinos šokio teatras (choreog. Anželika Cholina)
2006 m. Giacomo Puccini opera „Madam Baterflai“ NOIBT (rež. A. Minghella, choreog. C. Choa)
2006 m. Giacomo Puccini opera „Bohema“ Lietuvos valstybinis simfoninis orkestras (rež. Dalia Ibelhauptaitė)
2005 m. Vaidybinis šokio spektaklis „Vienatvė dviese“ (rež. O. Koršunovas, choreog. V. Grabštaitė), Vilnius
2005 m. Šokio spektaklis „Panacėja“ (choreog. B. Urbietytė, rež. P. Budraitis)
2005 m. Bendras japonų–lietuvių projektas, dramos spektaklis „Sakura vėtroje“ (rež. Jonas Vaitkus)
2005 m. „Media – dance“ projektas, Šiaulių dailės galerija (choreog. A. Naginevičiūtė)
2004 m. Trakų festivalis, Trakai dramos spektaklis „Barbora Radvilaitė“ (rež. Vytenis Pauliukaitis)
2004 m. „Šokio spaustuvė“ Vilnius šokio spektaklis „Krentantys paveikslai“ (choreog. A. Naginevičiūtė)
2004 m. „Naujasis Baltijos šokis“, Vilnius; šokio spektaklis „Nėščia tyla“ (choreog. A. Naginevičiūtė
2003 m. Trakų festivalis ir Nacionalinis operos ir baleto teatras, Vilnius; opera-baletas „Ugnis ir tikėjimas“ (rež. J. Vaitkus, choreog. A. Naginevičiūtė)
2002 m. „Naujasis Baltijos šokis“ Vilnius šokio spektaklis „Processus“ (choreog. A. Naginevičiūtė)
2000 m. Šokio spaustuvė, Vilnius šokio spektaklis „ORONĖRA“ (choreog. A. Naginevičiūtė)
1999 m. „Naujasis Baltijos šokis“ Vilnius šokio spektaklis „Fatta Morgana II“ (choreog. A. Naginevičiūtė)
1998 m. „Naujasis Baltijos šokis“ Vilnius šokio spektaklis „Fatta Morgana“ (choreog. A. Naginevičiūtė)
1996 m. „Naujasis Baltijos šokis“ Vilnius šokio spektaklis „Nepakelk galvos“ (choreog. A. Naginevičiūtė)
Meilė ir turbulencija
Siužetas
Žiulė gyvena labai tvarkingai. Ji palieka visur raštelius (kad pašertų žiurkėną, kad pasiimtų raktus). Tokiais rašteliais nukabinėtas visas butas. Tuo tarpu Antuanas visiška jos priešingybė. Netvarkingas ir visur vėluojantis. Abu jie susiruošė į Paryžių. Damutė atvyko laiku, o vyrukas vos nepavėlavo į lėktuvą. Atsisėdo jie šalia. Staiga pasirodęs kaimynas gerai žinomas merginai. Pasirodo, kad kažkada jie mylėjo vienas kitą ir ilgoje kelionėje prisimena savo meilės istoriją. Antuanas nė su viena nesusitikinėdavo ilgiau nei dvi savaites, o ji privertė pasikeisti užkietėjusį mergišių, tačiau nepasitikėdavo ir nuolat pavyduliavo. Galiausiai jų santykiai nutrūko. Kelionėje per Atlantą (trukusioje 12 val.) buvo proga prisiminti savo išgyvenimus.
Gentjana Rochi
Getjana Roči ( arba g. 1994 m. rugsėjo 17 d.) – albanų kilmės Makedonijos futbolininkė, puolėja, rungtyniavusi Šiaurės Makedonijos rinktinėje.
Karjera
Karjereą pradėjo gimtinėje. Rungtyniavo Borec Veles ir ZFK Nase Taksi.
Bandė laimę Vokietijoje, atstovavo BV Cloppenburg ir Bayer 04 Leverkusen.
Nuo 2017 m. rungtyniavo Suomijoje. 2017–2019 m. atstovavo JyPK. Per du sezonus sužaidė 42 rungtynes aukščiausioje lygoje. Pelnė 39 įvarčius.
2019 m. perėjo į KuPS. 2021 m. tapo Suomijos čempione.
2022–2023 m. moterų čempionių lygos atranka
2022–2023 m. UEFA moterų čempionų lygos atrankos burtai lėmė, kad ekipa pateko į 5 atrankos grupę ir pusfinalyje susitiko su Lietuvos čempionėmis FC Gintra.
2022 m. rugpjūčio 18 d. įvyko pusfinalio rungtynės, kuriose Suomijos atstovės rezultatu 2-0 nugalėjo Šiaulių „Gintrą“. Įvarčius pelnė Nanne Ruuskanen ir Lavdije Begolli.
2022 m. rugpjūčio 21 d. įvyko lemiamos rungtynės dėl pirmosios vietos grupėje. Jose kovojo KuPS ir Briuselio „RSC Anderlecht”. Pagrindinis laikas baigėsi esant lygiam rezultatui (1:1). Pratęsimo metu komandos pelnė po įvartį ir rezultatas vėl buvo lygus (2:2). KuPS gretose du įvarčius pelnė Gentjana Rochi. Suomijos atstovės palaužė Briuselio „RSC Anderlecht” tik baudinių serijos metu. Gentjana Rochi pirmoji smūgiavo šioje serijoje ir po jos tikslaus smūgio rezultatas tapo 1-0. Galtutinė baigtis 4-3 lėmė, kad suomės iškovojo pergalę.
Į tolimesnį etapą pateko tik grupės nugalėtojos, KuPS futbolininkės, o finalininkės ir paguodos rungtynių dalyvės iš tolimesnių kovų iškrito.
Rinktinė
Rungtyniavo Šiaurės Makedonijos nacionalinėje rinktinėje. Atstovavo šaliai 2017, 2019 ir 2022 m. Europos moterų futbolo čempionato atrankos cikluose.
CS Luceafărul Oradea
Oradijos „Luceafărul“ – Rumunijos futbolo klubas iš Oradijos.
Istorija
Klubas įkurtas 2001 m. žaisdavo žemesniuose divizionuose.
Buvo iškopę į Liga II, tačiau antroje pakopoje neįsitvirtino.
Nevykėlių mokykla
Nevykėlių mokykla  – amerikietiška drama, kuri pasirodė 2006 m.
Siužetas
Rodžeris labai nedrąsus ir jam gyvenime nesiseka. Draugas jam patarė apsilankyti kursuose, kuriuose išmoks būti tikru vyru. Daktaras Denisas surenka nevykėlius, ima pinigus ir moko juos kaip reikia gyventi. Rodžeris yra vienas geriausiųjų grupėje, daro stebėtiną pažangą. Staiga vyrukas ima suprasti, kad kažkas ne taip. Jam įtarimų kelia daktaro elgesys. Ima galvoti, kad nori nuvilioti jo merginą. Kai imasi aiškintis Šermano kėslus, aiškėja, kad jis yra vedęs, turi žmoną, o geriausiųjų savo mokinių merginas linkęs apžavėti, o vėliau meta.
Manchester City (moterys)
Manchester City Women Football Club, o paprasčiau Manchester City WLC – Anglijos futbolo komanda iš Mančesterio, kuri žaidžia moterų futbolo varžybose.
Istorija
1988 m. suburta komanda.
Stadionas
Namų rungtynes žaidžia Academy Stadium, Mančesteryje. Pagal soccerway.com šis stadionas talpina 7 tūkst. žiūrovų. Iš jų 5 tūkst. sėdimos vietos.
Sudėtis
Atnaujinta; 2020 m. vasario 7 d.
Greta Karinauskaitė
Greta Karinauskaitė (g. 2001 m. vasario 11 d.) – Lietuvos lengvaatletė, kuri specializuojasi kliūtiniame bėgime, nacionalinė čempionė.
Biografija
2022 m. Lietuvos čempionate 3000 m kliūtinio bėgimo distanciją įveikė per 9:50.26 ir pagerinusi asmeninį rekordą sportininkė pelnė pirmą vietą. Su šiuo rezultatu Karinauskaitė pelnė pakvietimą į Europos čempionatą, kuriame užėmė 18-ą vietą.
2023 m. gegužės 27 d. Sakramente, Kalifornijos valstijoje vykusiame regioninėse atkrankos varžybose į NCAA turnyrą, pagerino Lietuvos 3 kilometrų kliūtinio bėgimo rekordą, kuris anksčiau priklausė Rasai Troup, G. Kariniauskaitė atstumą nubėgo per 9 min. 26,88 sek.
Kazlų tvenkinys
Kazlų tvenkinys – tvenkinys Lietuvoje, Kazlų Rūdos savivaldybėje, 2 km į vakarus nuo Kazlų Rūdos. Sudarytas užtvenkus Jūrės upę (Višakio intakas) 25,2 km nuo jos žiočių. Tvenkinio ilgis iš šiaurės rytų į pietvakarius – 0,72 km, plotis – iki 0,17 km. Yra 0,11 ha sala. Altitudė 53,5 m. Krantai žemi, beveik ištisai apaugę medžiais ir krūmais. Priešsroviui maždaug 15 m sąsiauriu jungiasi su bevardžiu 9,2 ha ploto 1 km ilgio tvenkiniu. Aplinkui stūkso Kazlų Rūdos miškai. Šalia įsikūręs Kazlų I kaimas. Pietinėje pakrantėje yra paplūdimys.
Tvenkinys įrengtas 1991 m.
Ukrainos futbolo varžybos 2014–2015 m.
Ukrainos futbolo varžybos 2014-2015 m.
Istorija
Dvidešimtketvirtasis Ukrainos futbolo čempionatas buvo žaidžiamas nuo 2014 m. liepos 25 iki 2015 m. gegužės 30 d.
Nugalėtojais tapo Kijevo „Dinamo“ (keturioliktą kartą).
Donecko „Šachtar“ liko antras.
Pirmosios rungtynės:
<span id="Šahtar v Dnipro">
Atsakomosios rungtynės
Kijevo „Dinamo“ laimėjo bendru rezultatu 4–1.
<span id="Šahtar v Dnipro">
Donecko „Šahtar“ laimėjo bendru rezultatu 2–1.
Dvarykščiai (Ašmena)
Dvarykščiai  – kaimas Gudijoje, Gardino srityje, Ašmenos rajone, Alšėnų kaimiškoje apylinkėje. Įsikūręs 20 km į pietus nuo Ašmenos, 6 km į pietvakarius nuo Alšėnų. Apylinkėse plyti durpynai.
Italijos futbolo varžybos 2023–2024 m.
Italijos futbolo varžybos 2023–2024 m.
Nanne Ruuskanen
Karjera
Futbolą pradėjo žaisti gimtinėje. Pirmąsias rungtynes ​​lygoje sužaidė 2018 m. sezone „Pallokitso“ komandoje.
2021 m. sezone pasižymėjo tris kartus. Su KuPS tapo šalies čempione.
2022 m. rugpjūčio 18 d. EEFA čempionių lygos atrankos rungtynėse prieš Lietuvos čempiones FC Gintra pasižymėjo įvarčius ir svariai prisidėjo prie Suomijos klubo pergalės. Po jos įvarčio 28 minutę rezultatas tapo 1-0.
Rinktinės
Atstovavo Suomijos merginų WU-19 rinktinei.
2019 m. rungtyniavo WU-19 rinktinės sudėtyje rungtynėse prieš Lietuvos WU-19. Šiose rungtynėse pasirodė startinėje sudėtyje ir 65 min. buvo pakeista. Suomės sutriuškino lietuvaites rezultatu 9-0.
Stora amžinai bjauri draugė
Stora amžinai bjauri draugė (SABD)  – amerikietiška drama, kuri pasirodė 2015 m. Režisieriaus Ari Sandelo filmas „Mano stora amžinai bjauri draugė“ buvo sukurtas pagal populiarų amerikiečių rašytojos Kody Keplinger romaną.
Edita Užaitė
Edita Užaitė (g. 1981 m. liepos 22 d. Šiauliuose) – teatro, kino ir televizijos aktorė, TV laidų vedėja.
Biografija
1999–2003 m. Lietuvos muzikos akademijoje baigė aktorinio meistriškumo bakalauro, 2003–2005 m. LMTA Teatro ir kino fakultete – magistro studijas (vadovas prof. Jonas Vaitkus), įgijo dramos aktorės specialybę.
Teatro scenoje ir kine sukūrė per 20 vaidmenų, dirbo su žinomais Lietuvos teatro režisieriais, vaidino keturiuose lietuviškuose kino filmuose. Du kartus buvo nominuota „Auksinio scenos kryžiaus“ apdovanojimui (2005 ir 2006).
2014 m. gegužės mėn. bėgimo renginio „Nike We Run Vilnius/DNB pusmaratonis“ (21,098 km) dalyvė.
Šeima
Gyvenimo draugas (nuo 2010 metų) Linas Ryškus (g. 1970 m.), televizijos ir kino režisierius bei prodiuseris. Pora turi dukrą (g. 2011 m.).
Vaidmenys
2008 m. Žaneta Hokins, „Boeing boeing“, rež. S. Aškelavičius;
2008 m. Mergaitė, „Raudonos kurpaites“, choreografas Gytis Ivanauskas, Gyčio Ivanausko teatras;
2007 m. Elė, „Kelionė į kambario vidų“, rež. Agnius Jankevičius, Kauno valstybinis dramos teatras;
2007 m. Eni Dyver, „Visi mano sūnūs“, rež. J. Vaitkus, Kauno valstybinis dramos teatras;
2007 m. Šokėja, „Aš tave labai myliu“, choreogr. G. Ivanauskas, Gyčio Ivanausko teatras;
2006 m. Marija, N. Erdman „Savižudis“, rež. A. Jankevičius, Kauno valstybinis dramos teatras;
2006 m. Šokėja, „Vyrai baltais sijonais“, choreogr. G. Ivanauskas, Gyčio Ivanausko teatras;
2005 m. Drugelis, „Praba“, choreogr. G. Ivanauskas, Gyčio Ivanausko teatras;
2005 m. Studentė, F.Dostojevskij, „Demonai“, rež. J. Vaitkus, Lietuvos nacionalinis dramos teatras;
2004 m. Barbė, „Juzė Dykaduonis“, rež. Aidas Giniotis, Valstybinis jaunimo teatras;
2004 m. Dunia, F.Dostojevskij, „Nusikaltimas ir bausmė“, rež. G. Varnas, Kauno valstybinis dramos teatras;
2004 m. Sekretorė, S. L. Joyce, „Cantio“, rež. Oskaras Koršunovas, Oskaro Koršunovo teatras;
2003 m. Moteris, S. Parulskis, „Vienatvė dviese“, rež. O. Koršunovas, Oskaro Koršunovo teatras;
2003 m. Ana, I. Turgenev, „Stepių karalius Lyras“, rež. A. Jankevičius, Valstybinis jaunimo teatras;
2003 m. Olga, A. Čechov, „Tundra“, rež. A.Jankevičius, Valstybinis jaunimo teatras;
2002 m. Moteris, S. Kane „Geismas“, rež. O. Koršunovas ir P.Laurinkus, Oskaro Koršunovo teatras;
Twin Twin
„Twin Twin“ – Prancūzijos dainininkų grupė iš Montrėjaus, Sena-Sen Deni. Įkurta 2009 m., ją sudaro trys nariai: Lorent Idir, François Djemel ir Patrick Biyik.
2013 metais pasirodė debiutinis albumas „Vive la vie“. 2014 m. „Twin Twin“ dalyvavo Prancūzijos atrankoje į Euroviziją. Su daina „Moustache“ grupė laimėjo atrankos konkursą ir jie dalyvavo 2014 m. Eurovizijoje, kuris gegužės 10 d. vyko Danijos sostinėje Kopenhagoje. Grupė Eurovizijos finale užėmė paskutinę vietą, surinkdami tik du taškus. Tai yra blogiausias Prancūzijos rezultatas nuo pat konkurso pradžios 1956 metais.
Giovanna Mezzogiorno
Džovana Mecodžorno (g. 1974 m. lapkričio 9 d. Roma) – italų kino ir teatro aktorė.
Biografija
left|thumb|180px Džovana gimė 1974 m. aktorių Vittorio Mezzogiorno ir Cecilia Sacchi šeimoje Romoje. Pradžioje ji svajojo tapti balerina ir lankė užsiėmimus 13 metų, tačiau šeimai iširus, o 1994 m. mirus tėvui, ji persikėlė į Paryžių, kur ėmė studijuoti aktorinį meną. Nuo 1995 m. ji nuolatos vaidino teatre, dalyvavo gastrolėse įvairiuose Europos šalyse, o 1997 m. debiutavo kine. Jau už pirmąjį vaidmenį (komedija „Il viaggio della sposa“) Džovana buvo apdovanota jauniesiems aktoriams skiriamu Globo d'oro prizu. Vaidino įvairiose Europos šalyse kurtuose filmuose (Prancūzija, Danija, Italija), kelis kartus yra pelniusi geriausios šalies aktorės apdovanojimą.
Asmeninis gyvenimas
Aktorė buvo susižadėjusi su kolega Stefano Accorsi (1998-2002 m.), vėliau – su operatoriumi Daniele Anzellotti. Nuo 2009 m. ji yra sukūrusi šeimą su kino mechaniku Alessio Federico Fugolo, su kuriuo 2011 m. susilaukė sūnų Zeno ir Leone.
Filmografija
right|thumb|120px right|thumb|120px
Meškučiai (Ašmena)
Meškučiai  – kaimas Gudijoje, Gardino srityje, Ašmenos rajone, Alšėnų kaimiškoje apylinkėje. Įsikūręs 10 km į pietryčius nuo Ašmenos, 9 km į šiaurę nuo Alšėnų. Nunykęs.
Terminas
Terminas ( – 'riba, siena') – tam tikros žmonių veiklos srities (mokslo, technologijų, meno) sąvoką pavadinantis specialus žodis arba žodžių junginys. Terminija sudaro kalbos terminų visumą. Terminus kalbotyroje nagrinėja terminologija.
KF Ramiz Sadiku
KF „Ramiz Sadiku“ – Kosovo futbolo klubas iš Prištinos.
Istorija
Įkurtas 1950 m., klubas rungtyniavo šalies Pirmoje lygoje.
Emblema
150px
Šiaurės Lietuvos kolegija
Šiaurės Lietuvos kolegija – privati aukštoji mokymo įstaiga, veikianti Šiauliuose, Tilžės g. 22, vykdanti kolegines studijas ir plėtojanti taikomuosius mokslinius tyrimus. Įstaigos kodas – 111966571, teisinė forma – viešoji įstaiga. Kolegija absolventams suteikia profesinio bakalauro kvalifikacinį laipsnį. Kolegijos steigėjas – Šiaulių politikas, pedagogas Mykolas Dromantas.
Istorija
2002 m. buvo patvirtinta ir įregistruota aukštųjų studijų Verslo vadybos studijų programa. 2003 m. LR Vyriausybė patvirtino Šiaurės Lietuvos kolegijos statusą. Buvo parengta ir įregistruota aukštųjų neuniversitetinių studijų Teisės studijų programa.
2004 m. Kolegija įsikuria naujose ir moderniose patalpose, kuriose dirba iki šiol. Buvo parengta ir įregistruota aukštųjų studijų Kompiuterių tinklų administravimo studijų programa.
2007 m. Studijų kokybės vertinimo centro ekspertams atlikus kolegijos veiklos išorinį vertinimą, kolegijos veikla įvertinta teigiamai. Buvo parengta ir įregistruota aukštųjų studijų Finansinių institucijų ekonomikos studijų programa.
2010 m. parengta ir įregistruota aukštųjų studijų Multimedijos technologijos studijų programa.
2012 m. tarptautinė akreditacinė komisija patvirtino Finansinių institucijų ekonomikos programą.
2013 m. tarptautinė akreditacinė komisija patvirtino Verslo vadybos, Renginių verslo vadybos, Teisės ir Multimedijos technologijų programas.
RK2904
RK2904 – rajoninis kelias, jungiantis Linkuvą, Joniškėlį ir Pumpėnus. Kelio ilgis – 33,8 km. Kelias nuo Linkuvos iki Raudonpamūšio (Pakruojo rajonas) yra dengtas žvyru, visas likęs kelias (Pasvalio rajonas) yra asfaltuotas.
Maršrutas
Kelias prasideda Linkuvoje, sankryžoje su ir. Kelias eina per Pakruojo ir Pasvalio rajonus. Prie kelio yra šios gyvenvietės: Linkuva, Dvariūkai, Raudonpamūšis, Stačiūnai, Joniškėlis, Pamažupiai, Lepšynė, Maldučioniai, Valmoniai, Pušalotas, Pumpėnai. Kelias baigiasi Pumpėnuose, sankryžoje su ir automagistrale. Ties Raudonpamūšiu iš kelio atsišakoja, Joniškėlyje iš kelio atsišakoja , ties Joniškėliu žiedine sankryža kelias kerta , Pamažupiuose į kelią įsilieja , Valmoniuose į kelią įsilieja , Pušalote į kelią įsilieja ir  ir atsišakoja.
Nepaisant atstumo
Nepaisant atstumo arba Laikykimės iki galo  – kanadiečių drama, komedija kuri pasirodė 2004 m.
Siužetas
Nikas mylėjo merginą, o ji išvyko į Torontą. Jam sunku be jos, todėl vyrukas nori ją aplankyti. Į lėktuvą pavėlavo, tad su draugais vyko kemperiu. Niko tėvai pergyveno ir nenorėjo, kad sūnus išvyktų, tad pasamdė žmogų, kad šiai kelionei sutrukdytų. Pakeliui į Torontą vaikinai paima dvi žavias pakeleives. Samdinys bando sugadinti kelionę ir jam tai pavyksta. Bet net ir tokios kliūtys nesustabdys keliautojų ir jie artėja lik Toronto.
Siaubingasis daktaras Orlovas
Siaubingasis daktaras Orlovas – režisieriaus Jesus Franco 1962 m. sukurtas juodai baltas siaubo filmas, atnešęs jam pasaulinį pripažinimą, o po 2 metų sulaukęs tęsinio.
Turinys
Viename iš kabaretų mįslingai ėmė dingti merginos. Policijos inspektoriui Taneriui, kuris imasi bylos, sutinka padėti jo sužadėtinė, kuri kaip jaukas įsidarbina kabarete. Netrukus ji patraukia vieno keisto lankytojo, daktaro Orlovo, dėmesį. Pastarasis kartu su aklu padėjėju Morfu ir žudo moteris, vėliau nuimdamas nuo jų odą, kad galėtų ją persodinti savo subjaurotai seseriai Melisai. Tačiau operacijos su negyvais audiniais nepavyksta ir daktaras nusprendžia, kad jam būtina persodinti odą nuo dar gyvos aukos...
Siudad Realis
Siudad Realis ('karališkas miestas') – miestas autonominiame Kastilijos ir La Mančos regione, Ispanijoje. Siudad Realio provincijos sostinė. Nutolęs 185 km į šiaurę nuo Madrido. 74 921 gyventojas (2012 m. duomenys).
Istorija
Miestą XIII a. įkūrė Alfonsas X. Viduramžiuose miestą juosė keturių kilometrų siena su 130 bokštų. 1691 m. tapo istorinio La Mančos provincijos sostinė.
Regedas
thumb|233px|Edeno slėnis – svarbiausia Regedo dalis
Regedas (Rheged, ) – senovės epochos šiaurės valstybė, išsiskyrusi apie 450 metus iš Ebrauko karalystės šiaurinių valdų. Kaip ir daugelio to meto britų valstybių, Regedo teritorija ir sienos žinomos tik apytikriai. Laikoma, kad karalystės sostinė buvo Karlailo miestas. Pasak tyrinėtojų, Regedo teritorija apėmė Soluei-Ferto įlankos pakrantes ir Morkamo įlankos žemes. Tačiau, kadangi politiniu požiūriu valstybei priklausė šiek tiek mažiau žemių, tai galima teigti, jog faktiškai valstybės valdžios ribos vakaruose siekė sieną su Goluejumi, šiaurėje Stratklaidą, rytuose Gododiną ir Lankašyrą ir, galimai, pietuose šiaurės vakarų Jorkšyrą.
Pirmu Regedo karaliumi tapo Gurgustas ap Keneu, Ebruko karaliaus Keneu ap Koelo sūnus. 470 metais iš pietinių valdų išsiskyrė Elmeto valstybė, kurią pradėjo valdyti Masgvidas Glofas (460–495), Gurgusto ap Konacho sūnus. Po Gurguso Regedo karaliumi tapo jo sūnus Meirchionas Gulas, po kurio mirties karalystė buvo pasidalinta jo sūnų į Šiaurės Regedą ir Pietų Regedą.
Regedo karaliai kildino save iš legendinio karaliaus Kolio. Pačiu žymiausiu Regedo valdovu buvo Urienas, kuriam pavyko pereiti į kontrpuolimą prieš anglus.
Regedo valdovai
Šiaurės Regedas
Pietų Regedas
Vittorio Mezzogiorno
Vittorio Mezzogiorno (1941 m. gruodžio 6 d. – 1994 m. sausio d. Roma) buvo italų aktorius.
Biografija
Vittorio gimė Cercola ir buvo jauniausias iš septynių šeimos vaikų. Sulaukęs 18, jis įstojo į universitetą studijuoti medicinos, vėliau jas iškeitė į teisę, o besimokydamas susidomėjo teatru ir dalyvavo daugelyje universitete sukurtų spektaklių. 1966-67 m. studijavo Eduardo De Filippo teatro studijoje ir gavo šios diplomą. Čia jis susipažino su kita aktore Cecilia Sacchi, su kuria 1972 m. susituokė ir susilaukė dukters Giovannos.
Šeima įsikūrė Romoje, kur Vittorio netrukus įsitvirtino teatro scenoje.
Į kiną jį pakvietė prancūzų režisierius Jean-Jacques Beineix, 1983 m. pasiūlęs vaidmenį filme „Moon in the Gutter“ kartu su Gérard Depardieu ir Nastassja Kinski. Tais pačiais metais atliktas vaidmuo juostoje „L'Homme blessé“ tapo proveržiu kino industrijoje, o aktorius persikėlė į Paryžių. Čia jo laukė didžiausias iššūkis – Ardžunos vaidmuo pagal hinduistų epą „Mahabharata“. Kartu su kino adaptacija, Vittorio su šiuo vaidmeniu nesiskyrė 6 metus ir dalyvavo pasirodymuose 4 kontitentuose.
1990 m. jis grįžo į Italiją ir įsikūrė Milane. Tais pačiais metais jis pakeitė pagrindinio vaidmens atlikėją Michele Placido populiariame kriminaliniame seriale „Aštuonkojis“ ir atliko komisaro Davide Licata vaidmenį penktoje ir šeštoje dalyse.
Aktorius mirė nuo širdies smūgio būdamas 52. Jo duktė Giovanna 2004 m. gimtajame tėvo mieste įsteigė „Premio Vittorio Mezzogiorno“ premiją pradedantiems aktoriams.
Oona Siren
Ona Siren (g. 2001 m. vasario 23 d.) – suomių futbolininkė, saugė. Turi dvynę seserį Emmi Siren.
Karjera
Futbolą pradėjo žaisti gimtinėje. 2018 m. sezone rungtyniavo TiPS.
Rinktinės
2019 m. rungtyniavo WU-19 rinktinės sudėtyje rungtynėse prieš Lietuvos WU-19. Suomės sutriuškino lietuvaites rezultatu 9-0. Oona Siren 19 min. pelnė pirmąjį rungtynių įvartį, o 39 min. – šeštąjį. Rungtynių pabaigoje buvo pakeista.
.ee
.ee – aukščiausio lygio interneto adresų srities Estijos šalies kodas. Įsigaliojęs nuo 1992 m. birželio 3 d.
Istorija
Aukščiausio lygio domenas .ee buvo pristatytas 1992 m., kurį iki 2010 m. liepos mėn. valdė Estijos švietimo ir tyrimų tinklas (est. Estonian Education and Research Network, EENet). .ee domeno administratorius buvo akademikas Endelis Lipma (Endel Lippmaa). Vienam juridiniam asmeniui buvo nustatytas vieno domeno vardo apribojimas, o papildomų vardų registracija, siekiant apsaugoti prekių ženklus, buvo konkrečiai uždrausta, nes „domeno vardas neturi prekės ženklo statuso“. Kadangi domenai su .ee buvo skirti kaip institucijos identifikacija internete (kaip ir registro kodas komerciniame registre), papildomų domenų registruoti ginant prekės ženklą ar pavadinimo formą negalima. Galiojančios registracijos buvo nemokamos.
Domeno reforma
Nauja .ee ALD registravimo tvarka tapo prieinama 2010 m. liepos 5 d. Estijos interneto fondas perėmė .ee ccTLD registro funkcijas iš EENet. Pagal naujas domenų taisykles tiek privatūs asmenys, tiek užsieniečiai gali registruoti neribotą skaičių domenų tiesiogiai .ee. Domeno vardo registracija vykdoma dviem lygiais, o .ee domenų registruotojus aptarnauja įgalioti registratoriai. Taip pat buvo sustabdytas registro administravimo mokėjimas iš valstybės biudžeto ir nustatytas mokestis už domeno registraciją. Visi esami domenai, užregistruoti prieš pakeitimą, turėjo būti perregistruoti per 6 mėnesių pereinamąjį laikotarpį, kuris baigėsi 2011 m. sausio 5 d. Registracijos paslaugas galima teikti per akredituotus registratorius, išvardytus Estijos interneto fondo svetainėje. Domeno ginčus sprendžia Domenų ginčų komitetas.
Poškiškės (Ašmena)
Poškiškės  – kaimas Gudijoje, Gardino srityje, Ašmenos rajone, Alšėnų kaimiškoje apylinkėje. Įsikūręs 23 km į pietus nuo Ašmenos, 7 km į pietvakarius nuo Alšėnų, šalia Klevos upės. Poškiškės – gatvinio išdėstymo kaimas, keliu pasiekiamas iš Dargiškių.
Azerbaidžano futbolo varžybos 2011–2012 m.
Azerbaidžano futbolo varžybos 2011–2012 m.
Baki vs. Qarabag 0:1 ir 1:0 (5:4 po baudinių)
Baku „Bakı“ pateko į finalą po baudinių serijos, kurią laimėjo rezultatu 5:4.
Baku „İnter“ vs. Baku „Neftçi“
Baku „Neftçi“ nugalėjo bendru rezultatu 1:0 ir pateko į finalą.
2019 m. liepos karščio banga Europoje
thumb|right|250px|2019 m. [[liepos 23-29 d. temperatūra Europoje.]] '''2019 m. liepos karščio banga Europoje''' vyko didelėje dalyje Vakarų Europos. Šios karščio bangos metu buvo pasiekti temperatūrų rekordai Belgijoje, Prancūzijoje, Vokietijoje, Liuksemburge, Nyderlanduose ir JK. Prieš tai birželis taip pat pasižymėjo ypač aukštomis temperatūromis ir to mėnesio karščio rekordais.
Azerbaidžano futbolo varžybos 2011–2012 m.
Finalas
--
2019 m. liepos karščio banga Europoje
Šios karščio bangos susidarė dėl karšto, sauso oro Šiaurės Afrikoje. Šis oras susidarė dėl aplinkinių šaltų audrų. Aukšto karšto oro slėgio banga nusidriekė nuo Viduržemio jūros iki Skandivanijos ir buvo apsupta dviejų žemo slėgio bangų Rusijoje ir rytų Atlante.
Šios karščio bangos metu žuvo 6 žmonės (5 Prancūzijoje ir 1 Belgijoje).
Belgija
2019 m. liepos 24 d. Belgijoje buvo pasiekta aukščiausia išmatuota temperatūra – 40,2 °C Lježo Anglijo (Angleur) rajone. Tą pačią dieną buvo sustabdytas Eurostar traukinys ir iš jo evakuoti žmonės dėl per didelio karščio viduje. Liepos 25 d. buvo dar kartą pagerintas karščio rekordas – Flamandų Brabanto provincijoje buvo pasiekta 41,8 °C temperatūra.
Prancūzija
Prancūzijoje karščio rekordai buvo gerinami du mėnesius iš eilės – birželį ir liepą. Galarg le Montiujo (Gallargues-le-Montueux) mieste buvo išmatuota 46,1 °C temperatūra.
Liepos 25 d. Paryžiuje buvo pagerintas karščio rekordas, kai termometrai pasiekė 42,6 °C temperatūrą.
Pietvakarinėje šalies dalyje buvo sustabdyti du atominiai reaktoriai dėl per aukštos upių temperatūros.
Vokietija
Vakarų Vokietijos Lingeno mieste liepos 25 d. užfiksuota aukščiausia temperatūra šalies istorijoje – 42,6 °C. Taip buvo dar kartą pagerintas dieną prieš tai pasiektas 40,5 °C rekordas.
Liepos 26 d. vakare trijuose Badeno-Viurtembergo miestuose paskelbta purpurinės spalvos pavojus (aukštesnis nei raudonos) dėl ypatingai stiprių audrų.
Nyderlandai
Aukščiausia šalies temperatūra iki šios bangos buvo užfiksuota 1944 m. (38,6 °C). Šis rekordas buvo pagerintas liepos 24 d., kai termometrai pasiekė 39,3 °C. Kitą dieną šalies pietuose buvo užfiksuota dar aukštesnė temperatūra – 40,7 °C. Vakarų Fryzų salos buvo vienintelis Nyderlandų regionas, kuriame nebuvo paskelbtas karščio pavojus, tačiau pirmą kartą istorijoje šioje vietoje užfiksuota karščio banga.
Jungtinė Karalystė
Liepos 23 d. naktį Jungtinėje Karalystėje buvo užfiksuota 48 000 žaibų.
Liepos 25 d. Kembridže buvo pasiektas 38,7 °C karštis ir pagerintas 2003 m. šalies rekordas. Tą pačią dieną šalies traukinių kompanija Network Rail pradėjo riboti geležinkelio eismo greitį, nes bėgiai pasiekė 50 °C temperatūrą.
UNRWA
Jungtinių Tautų pagalbos ir darbų Palestinos pabėgėliams Artimuosiuose Rytuose agentūra (UNRWA, ) – Jungtinių Tautų agentūra, skirta palestiniečių pabėgėliams remti. UNRWA įgaliojimai apima palestiniečius, pabėgusius arba ištremtus po 1948–1949 m. arabų–Izraelio karo ir vėlesnių konfliktų. 2019 m. daugiau nei 5,6 mln. palestiniečių UNRWA buvo užregistruoti kaip pabėgėliai.
UNRWA 1949 m. įsteigė Jungtinių Tautų Generalinė Asamblėja (JTGA), siekdama teikti darbą ir paramą palestiniečiams, kurie pabėgo ar buvo ištremti po 1948 m. karo. Pagalba teikta žydų ir arabų Palestinos pabėgėliams Izraelyje, kol pastarojo vyriausybė 1952 m. perėmė atsakomybę už juos. UNRWA, kaip JTGA pagalbinės institucijos, įgaliojimai pratęsiami kas trejus metus (paskutinį kartą – iki 2023 m. birželio 30 d.).
UNRWA dirba daugiau nei 30 000 darbuotojų, dauguma jų yra palestiniečių pabėgėliai, ir nedidelis skaičius užsieniečių. UNRWA įkurta teikti darbą ir pagalbą, tačiau vėliau imta teikti švietimo, sveikatos apsaugos ir socialines paslaugas. UNRWA veikla suskirstyta į penkias sritis: Jordanijos, Libano, Sirijos, Gazos Ruožo ir Vakarų Kranto (įskaitant Rytų Jeruzalę). Pagalbą palestiniečių pabėgėliams už šių penkių sričių ribų teikia Jungtinių Tautų vyriausiasis pabėgėlių reikalų komisaras (JTVPK).
UNRWA – vienintelė JT agentūra, skirta padėti konkretaus regiono ar konflikto pabėgėliams. Ji skiriasi nuo JTVPK, įkurto 1950 m., padedančio visiems pabėgėliams pasaulyje. Skirtingai nei UNRWA, JTVPK turi specialų įgaliojimą rūpintis pabėgėlių grįžimu į buvusią gyvenamąją vietą ir (arba) įkurdinti naujose vietose.
Įkūrimas
thumb|upright=1.05|Palestiniečių pabėgėliai, paliekantys [[Galilėja|Galilėją, 1948 m.]] 1948 m. gegužės 15 d. prasidėjęs arabų ir Izraelio karas sukėlė masinį Palestinos arabų išsikėlimą. Lapkričio 19 d. Jungtinių Tautų Generalinė Asamblėja, siekdama suteikti skubią pagalbą Palestinos pabėgėliams, priėmė rezoliuciją Nr. 212(III), kuria įsteigta JT Pagalba Palestinos pabėgėliams (UNRPR). Reaguodama į politinius konflikto aspektus, mažiau nei po mėnesio Generalinė Asamblėja priėmė rezoliuciją Nr. 194, kuria įsteigta Jungtinių Tautų Palestinos sutaikymo komisija (UNCCP). Ji, bendradarbiaudama su UNRPR, buvo įgaliota padėti pasiekti galutinį kariaujančių šalių susitarimą, įskaitant „pabėgėlių repatriacijos, persikėlimo ir ekonominės bei socialinės reabilitacijos palengvinimą“. Iki to laiko daugiau nei 700 000 žmonių buvo priversti išsikelti.
Negalėdama išspręsti „Palestinos klausimo“, kuriam reikėjo politinių sprendimų, viršijančių jos įgaliojimus, UNCCP rekomendavo sukurti „Jungtinių Tautų agentūrą, skirtą tęsti pagalbą ir sukurti darbo vietų“, kol laukiama galutinio sprendimo. Remdamasi šia rekomendacija ir rezoliucijos Nr. 194, susijusios su pabėgėliais, 11 punktu, 1949 m. gruodžio 8 d. Generalinė Asamblėja priėmė rezoliuciją Nr. 302(IV), kuria įsteigta Jungtinių Tautų pagalbos ir darbų Palestinos pabėgėliams Artimuosiuose Rytuose agentūra (UNRWA). Rezoliucija priimta be prieštaravimų: jai pritarė Izraelis ir arabų valstybės, o susilaikė tik sovietinis blokas ir Pietų Afrika.
UNRWA, pakeitusi UNRPR, gavo įgaliojimus teikti humanitarinę pagalbą, bet privalėjo veikti neutraliai. Veiklą pradėjo 1950 m. Iš pradžių teikė darbą ir paramą. Netrukus UNRWA įgaliojimai buvo išplėsti ir imta teikti švietimo, sveikatos apsaugos, humanitarinės pagalbos ir socialines paslaugas.
Pabėgėlio apibrėžimas
UNRWA pabėgėlį apibrėžia šitaip:
"Palestinos pabėgėliai yra „asmenys, kurių nuolatinė gyvenamoji vieta buvo Palestina nuo 1946 m. ​​birželio 1 iki 1948 m. gegužės 15 d. ir kurie dėl 1948 m. konflikto prarado namus bei pragyvenimo šaltinius“."
Struktūra ir įgaliojimai
UNRWA yra pagalbinis Jungtinių Tautų Generalinės Asamblėjos organas, įsteigtas pagal JT Chartijos 7 straipsnio II dalį ir 22 straipsnį. UNRWA tiesiogiai pavaldi Generalinei Asamblėjai. UNRWA įgaliojimų ribas pirmiausia nustato Generalinės Asamblėjos rezoliucijos. Įgaliojimai dar gali būti formuojami JT generalinio sekretoriaus. Generalinė Asamblėja kasmet priima keletą rezoliucijų, reglamentuojančių UNRWA atsakomybę, funkcijas ir biudžetą. Kadangi UNRWA yra laikina organizacija, jos įgaliojimai pratęsiami kas trejus metus (2019 m. gruodžio 13 d. pratęsti iki 2023 m. birželio 30 d.).
UNRWA vadovauja generalinis komisaras – JT generalinio sekretoriaus pavaduotojas, atsakingas už agentūros veiklą. Generalinis komisaras, vadovaudamasis vidaus taisyklėmis ir reglamentais, atrenka ir skiria UNRWA darbuotojus, tiesiogiai atsiskaito Generalinei Asamblėjai. UNRWA veikla suskirstyta į penkias sritis: Jordanijos, Sirijos, Libano, Vakarų Kranto ir Gazos Ruožo. Kiekvienai iš veiklos sričių vadovauja direktorius, atsakingas už humanitarinės pagalbos paskirstymą ir visų UNRWA operacijų priežiūrą. Agentūros būstinės įsikūrusios Gazos Ruože ir Amane (čia dirba generalinio komisaro pavaduotojas, kuris administruoja departamentų veiklą, pvz., švietimą, sveikatos apsaugą ir finansus).
UNRWA – didžiausia Jungtinių Tautų agentūra, kurioje dirba daugiau nei 30 000 darbuotojų (iš jų 99 % yra palestiniečiai).
Patariamoji komisija
UNRWA generaliniam komisarui padeda Patariamoji komisija. Narystė suteikiama priimant Generalinės Asamblėjos rezoliucijas. Patariamojoje komisijoje dalyvauja palestiniečių pabėgėlius priimančios šalys (Jordanija, Sirija, Libanas) ir 26 pagrindinės UNRWA donorės ir šalininkės. Nuo 2005 m. stebėtojo statusą turi Palestina, Europos Sąjunga ir Arabų valstybių lyga, nuo 2019 m. – Islamo bendradarbiavimo organizacija.
Patariamosios komisijos nariai: Jordanija, Sirija, Egiptas, Prancūzija, Turkija, Jungtinė Karalystė, JAV (nuo 1949), Belgija, Libanas (nuo 1953), Japonija (nuo 1973), Australija, Kanada, Danija, Vokietija, Italija, Nyderlandai, Norvegija, Saudo Arabija, Ispanija, Švedija, Šveicarija (nuo 2005), Suomija, Airija (nuo 2008), Kuveitas (nuo 2010), Liuksemburgas (nuo 2012), Kazachstanas (nuo 2013), Brazilija, JAE (nuo 2014), Kataras (nuo 2018).
Veiklos teritorija
thumb|right|UNRWA veiklos teritorija, 2017 m. UNRWA teikia pagalbą palestiniečių pabėgėliams, gyvenantiems 58 pabėgėlių stovyklose Jordanijoje, Libane, Sirijoje, Vakarų Krante ir Gazos Ruože. 2019 m. UNRWA buvo užregistruoti daugiau nei 5,6 mln. pabėgėlių.
Finansavimas
UNRWA veikla finansuojama savanoriškais Jungtinių Tautų narių (daugiausia Europos valstybių ir JAV) įnašais. 2020 m. UNRWA biudžetą sudarė 806 mln. JAV dol.
Sipakapiečių kalba
Sipakapiečių kalba arba Sipakapos kičių kalba – majų kalbų šeimai priklausanti kalba, vartojama Gvatemaloje, San Markoso departamente, Sipakapos savivaldybėje. Kalbančiųjų skaičius negausus, bet kalba aktyviai vartojama visose amžiaus grupėse. Raštingumas sipakapiečių kalba beveik nulinis. Yra išverstos Biblijos atkarpos, sudarytas žodynas ir gramatika.
Nedoros moterys
Turinys
Po brutalios kontrabandininkų poros nužudymo gyva liko tik jų draugė Margarita, tačiau dėl patirto sukrėtimo ji prarado kalbos dovaną. Mergina patenka į ligoninę, kur netradiciniais, daugiausia seksualiniais metodais mėginama priversti ją kalbėti, nes visi galvoja, jog ši žino apie paslėptus deimantus. Galiausiai po vieno eksperimento prabilusi, Margarita papasakoja apie savo pažintį su nužudyta pora, o vienas iš gydytojų pasirodo esąs tikrasis žudikas.
Bruderšaftas
Bruderšaftas (, 'brolybė') – draugystės užmezgimo, užtvirtinimo paprotys užstalėje: du žmonės kartu pakelia taures su gėrimais, sukryžiavę rankas per alkūnes vienu metu išgeria, po to vienas į kitą kreipiasi „tu“ ar panašiai. Šį veiksmą paprastai atlieka geri bičiuliai, jį gali lydėti tiesioginis dalyvių akių kontaktas, bučinys, be to, atliekamas ir mišriose porose.
Šis paprotys buvo žinomas jau viduramžių Europoje. Vokišką posakį Brüderschafttrinken (gerti bruderšaftą), vartojamą Vokietijoje, Austrijoje, perėmė rusų kalba, o Prancūzijoje jis žinomas kaip helvetizmas „faire schmolitz“.
Plutiškių tvenkinys
Plutiškių tvenkinys – tvenkinys Lietuvoje, Kazlų Rūdos savivaldybėje, 13 km į pietryčius nuo Kazlų Rūdos, Plutiškių gyvenvietėje. Sudarytas užtvenkus bevardį (Lapės intakas, Vabalkšnės baseinas) 1,7 km nuo jo žiočių. Tvenkinio ilgis vakarų-rytų-pietų kryptimi – 0,58 km, plotis – iki 0,13 km. Altitudė 83,5 m. Pietrytinėje pakrantėje įsikūrusios Plutiškių Šv. Juozapo bažnyčia ir Plutiškių gimnazija.
2017 m. atlikti dalies tvenkinio valymo darbai, pakrantėje įrengta poilsio zona.
Bruderšaftas
Istorija
Pagal Majerso konversacinį leksikoną (1888 m.) „bruderšaftas“ yra „... visų pirma dviejų asmenų sutikimas laikyti save broliais, dažnai kreipiantis vienas į kitą „tu“... Bruderšafto gėrimo paprotys tikriausiai kyla iš to, kad mėgavimasis tuo pačiu gėrimu buvo laikomas tvirtos sąjungos simboliu“. Spalvingi užstalės ritualai įkvėpė rašytojus ir poetus tai paminėti savo kūryboje. Pavyzdžiui, vokiškoje literatūroje bruderšafto gėrimo paprotys paminėtas Hagedorno poezijoje, Gėtės „Egmonte“, Šilerio „Plėšikuose“. Šį žodį „pasiskolino“ ir kitakalbiai kūrėjai. Rusų kalboje vienas pirmųjų jį panaudojo Levas Tolstojus apysakoje „Jaunystė“ (1857), vėliau sutinkamas Michailo Bulgakovo romane „Meistras ir Margarita“ ir kt.
51 Pegasi b
300px|thumb|right|Dailininko koncepcija 51 Pegasi b, neoficialiai vadinama Bellerophon ir žymima kaip 51 Peg b, yra egzoplaneta nutolusi apie 50 šm nuo mūsų Pegaso žvaigždyne. 51 Pegasi b buvo pirmoji aptikta egzoplaneta prie panašios į Saulę žvaigždės (žymimos 51 Pegasi) ir padariusi proveržį egzoplanetų paieškose. Ši egzoplaneta yra karštųjų jupiterių prototipas.
Pavadinimas
Pavadinimas 51 Pegasi b yra oficialus astronomijoje naudojamas šios planetos pavadinimas. Kaip ir su kitomis egzoplanetomis raide 'b' žymima pirmoji atrasta egzoplaneta prie savosios žvaigždės. Vėliau atrandamos planetos prie 51 Pegasi žvaigždės būtų žymimos c, d, e, f ir t. t. nepaisant kaip jos skrietų apie žvaigždę. Visos egzoplanetos žymimos mažosiomis raidėmis siekiant atskirti jas nuo daugianarių žvaigždžių sistemų komponenčių, kurios žymimos didžiosiomis raidėmis.
Kartais 51 Pegasi b planeta yra neoficialiai vadinama „Bellerophon“. Šis vardas kilo iš Graikų mitologijos herojaus Bellerophon, kuris prijaukino Pegasą (Sparnuotąjį Arklį). Tai rodo tiesioginį ryšį su (Pegaso) žvaigždyno pavadinimu, kuriame yra planeta. Šis pavadinimas neformaliai vartojamas siekiant pabrėžti panašumus su Saulės sistemoje esančiomis planetomis. Panašus argumentas buvo siūlomas skirti kitų egzoplanetų vardus, priklausomai nuo to, kuriame žvaigždyne atrandama egzoplaneta
Atradimas
Šios egzoplanetos atradimas buvo paskelbtas 1995 m. spalio 6 d. Michel Mayor ir Didier Queloz žurnale „Nature“,, kad egzoplaneta atrasta naudojantis radialinių greičių metodu Observatoire de Haute-Provence observatorijoje su ELODIE spektrografu.
1995 m. spalio 12 d., praėjus mažiau nei savaitei po atradimo paskelbimo buvo gautas patvirtinimas nuo Geoffrey Marcy iš San Francisko šalies universiteto ir R. Paul Butler iš Kalifornijos universiteto (Berkeley) naudojantis Hamilton spektrografu Liko observatorijoje esančioje netoli San Chosė Kalifornijoje.
Planeta buvo aptikta naudojantis jautriu spektroskopu, kuris galėjo aptikti menkus 70 m/s radialinio greičio pokyčius žvaigždės spektrinėse linijose. Šie pokyčiai yra sukuriami planetos, esančios tik 7 milijonų kilometrų atstumu nuo savo žvaigždės, gravitacinio lauko dėka.
Šios egzoplanetos atradimas prie į Saulę panašios žvaigždės leido astronomams suprasti, kad planetos milžinės gali skrieti trumpo periodo orbitomis prie kitų žvaigždžių. Tai pastūmėjo astronomus toliau pradėti ieškoti planetų milžinių prie kitų žvaigždžių su jau turimom technologijom. Vis daugiau teleskopų laiko buvo skirta egzoplanetų paieškoms radialinių greičių metodu, o tai leido aptikti kur kas daugiau egzoplanetų prie kaimyninių Saulei žvaigždžių.
Fizikinės charakteristikos
thumb|right|275px|[[51 Pegasi padėtis Pegaso žvaigždyne.]]Po planetos atradimo daugelis patvirtino jos egzistavimą, o iš stebėjimų duomenų buvo gauta informacijos apie planetos savybes. Buvo nustatyta, kad planeta apskrieja apie savo žvaigždę per 4 Žemės paras ir yra daug arčiau jos, negu Merkurijus nuo mūsų Saulės, o orbitinis skriejimo greitis yra 136 km/s. Tai reiškia, kad planetos masė yra didesnė negu pusė Jupiterio masės (apie 150 kartų masyvesnė už Žemę). Tuo metu didelės planetos buvimas taip arti savo žvaigždės nederėjo su planetų formavimosi teorija ir buvo laikomas kaip anomalija. Visgi, kai buvo atrasta daugiau 'karštųjų jupiterių' (pavyzdžiui, 55 Cancri ir τ Boötis), tada astronomai buvo priversti peržiūrėti turimą planetų formavimosi teoriją įvedant orbitinės migracijos terminą. Taip buvo paaiškintas atrandamų karštųjų jupiterių egzistavimas.
Tariant, kad planeta yra idealiai pilka be šiltnamio ir potvyninių efektų, o Bond albedas yra 0,1, tai paviršiaus temperatūra turėtų būti 1265K (apie 1000 laipsnių Celcijaus / 1800 laipsnių Farenheito). Tai yra tarp apskaičiuotų temperatūrų HD 189733 b ir HD 209458 b žvaigždžių planetoms (1180–1392K).
Iš pradžių buvo manoma, kad 51 Pegasi b yra Žemės grupės planeta, bet dabar manoma, kad tai yra planeta milžinė. Ji yra pakankamai masyvi, kad jos tankios atmosferos nenupūstų žvaigždės vėjas.
Žudiko skambutis
Žudiko skambutis – 1972 m. sukurtas filmas.
51 Pegasi b
Fizikinės charakteristikos
51 Pegasi b tikriausiai turi didesnį už Jupiterio spindulį, nepaisant jos mažos masės. Taip yra todėl, kad planetos perkaitusi atmosfera turėtų būti smarkiai išsipūtusi į masyvų bet retą sluoksnį. Po šiuo sluoksniu planetą sudarančios dujos turėtų būti tiek įkaitą, kad švytėtų raudonai. Gali būti, kad atmosferoje egzistuoja silikatiniai debesys.
Žudiko skambutis
Turinys
Prieš 5 metus buvo nužudytas teatro aktorės Eleonoros Lorein vyras, ir dabar jai atrodo, kad žudikas grįžo likviduoti jos, kaip nereikalingos liudininkės. Vis dėlto dėl tada patirto šoko Eleonora patyrė dalinę amneziją ir nepamena daugelio dalykų, tarp kurių ir žudiko veido. Savo ruožtu žudikas Ranko nežino apie Eleonoros būklę ir neskubėdamas tyrinėja aplinką, ieškodamas geriausios akimirkos įvykdyti savo planą. Dėl atminties sutrikimų Eleonora pamiršta vaidmens tekstą, neatpažįsta savo naujojo vyro nei meilužio, tačiau tiesiog nujaučia esanti taikiniu. Galiausiai ji susiduria su Ranko tuščiame teatre, kur, naudodamasi žinoma aplinka, turi galimybę jį įveikti...
51 Pegasi b
Fizikinės charakteristikos
Planeta yra sinchronizavusi savo orbitoje apie žvaigždę, taigi ji visada yra atsisukusi į žvaigždę ta pačia puse.